Uthi akaboni ukuthi isayophinde ilunge indaba yokusebenza naye ngaphandle uma (umjikijelwa) ezoshintsha indlela enza ngayo izinto.
Ngokusho kwakhe, (umthandeni), u-ali Mgube ubewa evuka ezama ukuba ingxabano yangaphakathi ingaphumeli kubalandeli, nokho kwagcina kungaphumelelanga. Ekhuluma NELANGA
“I-lbhamu yokuqala yoNdabuzekwayo yenziwe yinkampani abengaphansi kwayo umthandeni, ukhozi Media. Angazi lutho okuningi ngayo, kodwa eyesibili yenziwe ngoba kuyimina engathola uxhaso lwemali kusomabhizinisi ukuze iqoshwe. Imali esayithola lapho sahlukaniselana.
"Eyesithathu asitholanga lutho ngoba iduvile ezitolo abantu abayithenganga ngenxa yokuphambana kwethu.
Ngakolunye uhlangothi umgube uthi kwi-albhamu yokuqala yondabuzekwayo, ba- nikezwe nomjikijelwa u-r10 000 umuntu ngamunye kodwa umthandeni akanikezwanga lutho futhi bamxoxela ukuthi sebeholile bona. Utshele
“Umuntu oxhaphazeke kakhulu nguyena umthandeni ngoba imali engango-r5 000 uyithole kwi-albhamu yesibili nakhona ngoba wayekhala kimina ethi ngisho kweyokuqala i-albhamu akanikezwanga ngisho umthobanhliziyo, ngase ngitshela umjikijelwa wanginikeza u-r5 000 wathi angiwudlulisele kuyona le ndoda (umthandeni).
Akukho esikwaziyo okuyinzuzo ngale albhamu ebiyenganyelwe umjikijelwa, kodwa izimali besizibona impela ziphuma zingena. Into ebhidlize le nto ukungabi naqiniso kubafowethu futhi akekho engimsolayo ngalokho. Ngiyafisa kuhlalwe phansi kuxoxwe,” kusho umgube.
Ukhale kakhulu ngokuthi le albhamu yokugcina iqoshwe ngezindleko zakhe (umgube) okuyimali engango-r80 000 kodwa akatholanga ngisho isenti elibuyile ngoba iduve ezitolo ngemuva kokuba abalandeli beyidikilile ngenxa yengxabano eseqenjini.